**Βιοποικιλότητα**

Η έννοια της Βιοποικιλότητας Ο όρος «βιολογική ποικιλότητα», όρος που αποδίδεται στον αμερικανό βιολόγο Dr. Thomas Eugene Lovejoy, προτάθηκε στις αρχές της δεκαετίας του ΄80 και αφορά στην ποικιλία της ζωής σε όλες τις μορφές, τα επίπεδα και τους συνδυασμούς τους. Ως βιολογική ποικιλότητα ή βιοποικιλότητα ορίζεται ειδικότερα η ποικιλία των ζωντανών οργανισμών (χερσαίων, θαλάσσιων και άλλων υδατικών) και των οικολογικών συμπλεγμάτων που σχηματίζουν (Πρόγραμμα Περιβάλλοντος Ηνωμένων Εθνών, Σύμβαση για τη Βιοποικιλότητα, Ρίο 1992). Προσεγγίζοντας την έννοια της βιοποικιλότητας διακρίνονται πέντε επίπεδα μελέτης της:

1) γενετική ποικιλότητα είδους,

2) ποικιλότητα ειδών,

3) ποικιλότητα οικοσυστημάτων,

4) ποικιλότητα τοπίου και

5) πολιτισμική ποικιλότητα, που περιγράφουν και αναλύουν

**ΑΕΙΦΟΡΟΣ ΑΝΑΠΤΥΞΗ**

Η αειφόρος ανάπτυξη ή βιώσιμη ανάπτυξη αναφέρεται στην οικονομική ανάπτυξη που σχεδιάζεται και υλοποιείται λαμβάνοντας υπόψη την προστασία του περιβάλλοντος και τη βιωσιμότητα. Γνώμονας της αειφορίας είναι η μέγιστη δυνατή απολαβή αγαθών από το περιβάλλον, χωρίς όμως να διακόπτεται η φυσική παραγωγή αυτών των προϊόντων σε ικανοποιητική ποσότητα και στο μέλλον. Η βιώσιμη ανάπτυξη προϋποθέτει ανάπτυξη των παραγωγικών δομών της οικονομίας παράλληλα με τη δημιουργία υποδομών για μία ευαίσθητη στάση απέναντι στο φυσικό περιβάλλον και στα οικολογικά προβλήματα (όπως ορίζουν παραδοσιακές επιστήμες σαν τη γεωγραφία). Η βιωσιμότητα υπονοεί ότι οι φυσικοί πόροι υφίστανται εκμετάλλευση με ρυθμό μικρότερο από αυτόν με τον οποίον ανανεώνονται, διαφορετικά λαμβάνει χώρα περιβαλλοντική υποβάθμιση. Θεωρητικά, το μακροπρόθεσμο αποτέλεσμα της περιβαλλοντικής υποβάθμισης είναι η ανικανότητα του γήινου οικοσυστήματος να υποστηρίξει την ανθρώπινη ζωή (οικολογική κρίση).

**ΒΙΟΠΟΙΚΙΛΟΤΗΤΑ ΣΤΟΝ ΛΗΘΑΙΟ ΠΟΤΑΜΟ**

**ΠΑΝΙΔΑ**

***Νερόκοτα***

Έχει σώμα μαύρο με μια έντονη λευκή γραμμή στα πλευρά. Ξεχωρίζει από το κόκκινο μέτωπο και το ράμφος της που είναι κόκκινο με κίτρινη άκρη. Τα πόδια της είναι πράσινα.

***Κιτρινοσουσουράδα***

Το στήθος, ο λάρυγγας και η ράχη της είναι κίτρινα. Οι φτερούγες είναι καστανόγκριζες, όπως και η μακριά της ουρά. Το κεφάλι και το ράμφος είναι γκρίζα. Πάνω από τα μάτια έχει λευκή γραμμή.

***Κότσυφας***

Είναι μεσαίου μεγέθους πουλί με κατάμαυρο χρώμα. Το ράμφος του είναι κίτρινο. Γύρω από τα μάτια του έχει κίτρινο δακτύλιο. Κελαηδάει πολύ όμορφα.

***Λευκοσουσουράδα***

Έχει λευκό στήθος και κοιλιά. Μαύρος είναι ο λαιμός, το κεφάλι και ο σβέρκος της. Η ράχη της είναι γκρίζα και η ουρά της μαύρη και μακριά.

***Αλκυόνη***

Είναι ένα πολύ μικρό πουλί στο μέγεθος περίπου του σπουργιτιού με μεγάλο κεφάλι και ράμφος. Το πάνω μέρος του κεφαλιού είναι πράσινο - μπλε και η ράχη γαλάζια. Το ράμφος του είναι σκούρο μπλε-μαύρο, το στήθος του έντονο πορτοκαλί-κόκκινο, όπως και τα πόδια του.

***Κοκκινολαίμης***

Έχει πολύ μικρό μέγεθος και κοντό λαιμό. Ξεχωρίζει από το πορτοκαλοκόκκινο στήθος και πρόσωπο. Το κεφάλι, ο σβέρκος και η ράχη έχουν χρώμα λαδοκάστανο. Η ουρά του είναι σκούρα καστανή.

**ΧΛΩΡΙΔΑ**

***Λεύκα***

Είναι φυλλοβόλο δέντρο, με κορμό μεγάλο και φλοιό γκρίζο. Οι πάνω επιφάνειες των φύλλων είναι πράσινες ενώ οι κάτω επιφάνειες λευκές, γεγονός που δίνει την αίσθηση του λευκού δένδρου. Ανθίζει το Μάρτιο.

***Φτελιά η πεδινή***

Προτιμά εδάφη γόνιμα και υγρά, πλούσια σε θρεπτικά στοιχεία. Τα φύλλα του είναι σκούρα πράσινα με λεία και γυαλιστερή την πάνω επιφάνεια και χνουδωτή την κάτω. Τα άνθη εμφανίζονται τον Μάρτιο, πριν από τα φύλλα.

***Λευκή Ιτιά***

Είναι φυλλοβόλο δέντρο, με κορμό που έχει λευκές αποχρώσεις. Σε αυτό οφείλει και το όνομά της. Βρίσκεται κυρίως κοντά σε ποτάμια, χείμαρρους ή ρυάκια. Έχει φύλλα στενά.

***Ιπποκαστανιά***

Είναι φυλλοβόλο δέντρο μέτριου μεγέθους. Ανθίζει το Μάιο. Φυτρώνει μόνο σε εδάφη πλούσια με θρεπτικά συστατικά και αρκετή υγρασία Τα φύλλα του είναι πολύ σχιστά Οι καρποί του είναι σκεπασμένοι με φλοιό πράσινο. Όταν ωριμάσουν δίνουν ένα είδος κάστανου.

***Πλάτανος***

Είναι δέντρο φυλλοβόλο. Ο φλοιός του δέντρου είναι λεπιδώδης, τα φύλλα είναι μεγάλα, με βαθύ σχίσιμο. Ο καρπός είναι μικρός, σφαιρικός, σκληρός και τριχωτός. Βρίσκεται σε ποταμούς, πηγές, αφού προτιμά υγρά εδάφη.

***Ευκάλυπτος***

Είναι μεγάλο δέντρο με λείο κορμό. Τα φύλλα είναι γυαλιστερά, ανοιχτόχρωμα, χωρίς μίσχο και κρέμονται από το δέντρο. Έχει ξερό φλοιό που μαδάει βγάζοντας μακριές ταινίες αφήνοντας τον κορμό λείο και το χρώμα του σταχτί λευκό.

***Νεροκάλαμο***

Οι βλαστοί του είναι όρθιοι, λεπτοί και ξυλώδεις και αναπτύσσονται με πολλές υπόγειες ρίζες. Έχει χαρακτηριστική αραιή σχετικά φούντα στην κορυφή του. Πολύ ανθεκτικό φυτό χαρακτηριστικό των υδροβιοτόπων.

***Ψαθί***

Έχει ύψος από 1 μέχρι και 2,5 μέτρα Τα φύλλα είναι στενά και μακριά. Ανθίζει από τον Ιούνιο μέχρι τον Αύγουστο. Πάνω σε μια σκληρή βέργα αναπτύσσεται ένα κομμάτι μήκους 20 εκατοστών που μοιάζει σαν πούρο. Προτιμά στάσιμα νερά ή με αργή ροή πλούσια σε θρεπτικές ουσίες.